text: Det var fedt
  20 oktober 2010 kl. 12.27
  Det er nu konstateret, at de klumper, der de seneste dage er skyllet ind på kysten ved Sønderborg, er animalsk fedt.
   
  Sønderborg Kommunes beredskab har nu fået resultatet fra Danmarks Miljø Undersøgelser af de klumper, som den seneste uge er drevet i land langs nogle af kommunens kyster.
  Og det var fedt.
  Resultatet fra de klumper, der er blevet fundet ved det litaiske skib, som for godt en uge siden brød i brand ved Langeland,  foreligger endnu ikke.
  Men nu er samme slags forurening også fundet på Langelands kyster. 
  Dermed bestyrkes mistanken om at forureningen ved Sønderbog stammer fra skibet, der var lastet med fedt og margarine.
  